Ilmailuvuosi 2011

Tämä artikkeli käsittelee **vuoden 2011 tapahtumia ilmailussa**.

## Tapahtumia
### Tammikuu
;1. tammikuuta

***[[Kolavian lento 348|Kolavian lennon 348]] onnettomuus** vaati kolme ihmishenkeä Surgutissa, Venäjällä.

;4. tammikuuta
*Ethiopian Airlinesin uusi, vain kuusi viikkoa yhtiön käytössä ollut Boeing 777-200 (ET-ANN) sai osuman koneen takaosaan, kun seisontapaikan ohi rullaamassa olleen Emiratesin Airbus A340-500-koneen (A6-ERH) siipi osui koneen APU-yksikköön.

;5. tammikuuta
*Turkish Airlinesin Boeing 737-800 (TC-JGZ) yritettiin kaapata lennolla 1754 Oslon Gardermoenin kansainväliseltä lentoasemalta Atatürkin kansainväliselle lentoasemalle Istanbuliin. Lennon muut matkustajat taltuttivat kaappaajan, ja kone laskeutui turvallisesti.

;9. tammikuuta
*Iran Airin Boeing 727-200Adv tuhoutui yhtiön **[[Iran Airin lento 277|lennolla 277]]** Urmian lentoaseman läheisyydessä, Iranissa. Onnettomuudessa menehtyi 77 ihmistä.

;10. tammikuuta
*AirAsian lennolla 5218 Airbus A320-216 (9M-AHH) ajautui huonoissa olosuhteissa laskeutuessaan ulos kiitotieltä 25 Kuchingin lentoasemalla, Malesiassa. Koneen 123 matkustajaa ja kuusi miehistön jäsentä selvisivät ilman suurempia vammoja.

;11. tammikuuta
*Kiinan kansantasavallan Chengdu J-20 lensi ensilentonsa.

;24. tammikuuta
*Etihad Airwaysin operoima Airbus A340-600 (A6-EHH) saatettiin Stanstedin lentoasemalle häiriköivän matkustajan vuoksi. Lontoon Heathrow'n lentoasemalle matkalla olleen koneen saattoivat Yhdistyneen kuningaskunnan ilmavoimien kaksi Eurofighter Typhoon -hävittäjää. Häiriköivä matkustaja pidätettiin laskeutumisen jälkeen.
*Domodedovon kansainvälisellä lentoasemalla tehtiin **[[Domodedovon lentokentän pommi-isku 2011|pommi-isku]]**, joka vaati ainakin 35 ihmisen hengen.

### Helmikuu
;10. helmikuuta
*Manx2:sen lennon 7100 onnettomuus vaati kuuden ihmisen hengen, kun Flightline BCN:n operoima Fairchild Swearingen Metroliner -matkustajakone epäonnistui kolmannella laskeutumisyrityksellä sumun vallitsemalla Corkin lentoasemalla Irlannissa.

;13. helmikuuta
*Delta Air Linesin kotimaanlennolla La Guardian lentoasemalla yhtiön McDonnell Douglas MD-88 -koneen siipeen osui tankkausauto, jonka kuljettajankoppi tuhoutui onnettomuudessa, ja kuljettaja sai lievähköjä vammoja.

;28. helmikuuta
*Libanonilainen Middle East Airlines allekirjoitti SkyTeamin kanssa liittymissopimuksen. Lopullinen liittyminen lentoyhtiöallianssiin tulee tapahtumaan vuonna 2012.

### Maaliskuu
;5. maaliskuuta
*Antonov An-148 törmäsi maahan lähellä Garbuzovoa Venäjällä repeydyttyään ilmassa palasiksi. Koelennolla olleen koneen kuusihenkinen miehistö kuoli onnettomuudessa.

;11. maaliskuuta
***[[Sendain maanjäristys 2011|Japanin maanjäristyksen ja tsunamin]]** seurauksena Sendain kansainvälinen lentoasema suljettiin ja poistettiin toistaiseksi käytöstä. Myös muut suuret lentoasemat, muun muassa Naritan kansainvälinen lentoasema, olivat suljettuina hetkellisesti. Tällä hetkellä Sendain lennot ohjataan Japanin muille suurille lentoasemille. Havaijilla Hilon, Honolulun, Kahuluin ja Lihuen lentoasemat olivat väliaikaisesti pois käytöstä.

### Huhtikuu
;1. huhtikuuta
*Southwest Airlinesin Boeing 737-3HR -koneeseen (N632SW) repesi lähes kaksimetrinen halkeama **[[Southwest Airlinesin lento 812|lennon 812]]** aikana. Matkustamon paineistus laski, minkä seurauksena happinaamarit vapautuivat. Koneen lentäjät tekivät onnistuneen hätälaskun Yuman kansainväliselle lentoasemalle. Southwest Airlines tutkitutti kaikki 80 Boeing 737-300 -tyyppistä matkustajakonettaan onnettomuuden seurauksena.

;3. huhtikuuta

*Vuonna 2009 tutkasta kadonneen ja mereen syöksyneen Air Francen matkustajakoneen hylky löytyi. Rio de Janeirosta Pariisiin matkalla olleen lennon 447 onnettomuuden syy on ollut epäselvä.

;4. huhtikuuta
*Georgian Airwaysin Yhdistyneille kansakunnille operoima Bombardier CRJ100ER **[[Yhdistyneiden kansakuntien lento 834|tuhoutui epäonnistuneessa laskussa]]** Kongon demokraattisen tasavallan pääkaupungissa. Yhtä matkustajaa lukuun ottamatta kaikki koneessa olleet menehtyivät turmassa.

;5. huhtikuuta
*United Airlinesin Airbus A320-232 -kone (N409UA) teki hätälaskun koneessa olleen savun vuoksi. Kaikki koneessa 106 ihmistä selvisivät vammoitta hätälaskussa.

;11. huhtikuuta
*Air Francen Airbus A380-800 (F-HPJD) oli osallisena yhteentörmäyksessä Comairin Bombardier CRJ-700-koneen (N641CA) kanssa John F. Kennedyn kansainvälisellä lentoasemalla New Yorkissa. F-HPJD selvisi melko vähäisin vaurioin, kun taas N641CA sai suurempia vaurioita.

;21. huhtikuuta
*Suhoi Superjet 100 lensi ensimmäisen kaupallisen lennon Armavian väreissä Jerevanista Moskovaan.

;24. huhtikuuta
*Kazakstanilainen matkustaja yritti kaapata Alitalian Airbus A321-200 -koneen (I-BIXA) lennolla Pariisista Roomaan uhkailemalla lentoemäntää. Mies vaati koneen lennettäväksi Libyaan. Muut matkustajat sekä lentomiehistö onnistuivat taltuttamaan miehen ja kone laskeutui turvallisesti Leonardo da Vincin kansainväliselle lentoasemalle Roomaan. Medioiden mukaan sekavassa tilassa ollut mies pidätettiin Roomassa.

;26. huhtikuuta
*Mustan laatikon runko-osa Air Francen lennolta 447 löytyi lähes neljän kilometrin syvyydestä Atlantin valtamerestä.

;28. huhtikuuta
*Dniproavian Embraer ERJ 145 (UR-DNK) rullasi laskeutumisen jälkeen ulos rullaustieltä pehmeälle maaperälle ja koneen molemmat päälaskutelineet murtuivat koneen alta.

### Toukokuu
;1. toukokuuta
*Kesäkuussa 2009 Atlantin valtamereen syöksyneen Air Francen matkustajakoneen lentoarvotallennin löytyi.

;2. toukokuuta
*Air Francen lennon 447 onnettomuuskoneen ohjaamon ääninauhuri löytyi. Nauhuri oli melko hyvässä kunnossa ja se nostettiin merestä tutkimuksia varten.

;7. toukokuuta
*Merpati Nusantara Airlinesin Xian MA60 (PK-MZK) syöksyi mereen lähestyessään Kaimanan lentoasemaa **[[Merpati Nusantara Airlinesin lento 8968|lennolla 8968]]**. Kaikki koneessa olleet 25 ihmistä saivat surmansa onnettomuudessa.

;9. toukokuuta
*United Airlinesin Airbus A319-100 (N801UA) joutui voimakkaisiin turbulensseihin kotimaanlennolla Phoenixista Chicagoon. Matkustamohenkilökuntaan kuulunut lentoemäntä loukkaantui turbulensseissa.

;16. toukokuuta
*Colgan Airin lentoemäntä loukkaantui lennolla Newarkista Washingtoniin, kun Bombardier Dash 8-400 -tyyppinen matkustajakone (N351NG) joutui voimakkaisiin turbulensseihin lentäjien ohittaessa 6&nbsp;000 jalkaa. Ensihoitajat kutsuttiin lentoemäntää vastaan lentoasemalle.

;18. toukokuuta
*Sol Líneas Aéreasin Saab 340A (LV-CEJ) syöksyi maahan '''lennolla 5428''' Argentiinassa vaatien 22 uhria.

;20. toukokuuta
*Qantasin Boeing 767-300 (VH-OGR) joutui voimaikkaisiin turbulensseihin lähestyessään Perthin kansainvälistä lentoasemaa Australiassa kello 08:20 paikallista aikaa (00:20 UTC). Kone laskeutui puolta tuntia myöhemmin turvallisesti. Kahden matkustajan kerrottiin loukkaantuneen.

;21. toukokuuta
*Islannissa alkoi '''purkautua''' Grímsvötnin tulivuori, joka syöksi ilmakehään tuhkaa.

;22. toukokuuta
*Trans States Airlinesin lennolla Saint Louisista Greensboroon lennon kapteeni loukkaantui useiden turbulenssien vuoksi hetkeä ennen laskeutumista. Perämies laskeutui Embraer ERJ 145 -koneella (N836HK) turvallisesti määränpäähän, jossa kapteenia oli vastassa ambulanssi.

;23. toukokuuta

*'''Islannin tulivuorenpurkauksen''' vuoksi ilmatila oli suljettuna Islannissa ja Grönlannissa, mutta se saatiin avattua iltaan mennessä pahimman tuhkapilven hellitettyä. Skotlantiin tuulten mukana suunnannut pilvi sai paikalliset yhtiöt perumaan vuoroja lähipäiviltä.

;24. toukokuuta
*South African Airwaysin lennolla Johannesburgista Kapkaupunkiin Airbus A340-200 -koneen (ZS-SLA) ruumaan lastattu vaarallinen aine pääsi vuotamaan rahtiruumaan aiheuttaen haitallisia kaasuja, jotka kulkeutuivat matkustamoon. Kone jatkoi Kapkaupunkiin ja laskeutui turvallisesti. Kaksi miehistön jäsentä ja yksi matkustaja vietiin sairaalaan oireiden vuoksi.

;25. toukokuuta
*Kolme lentoemäntää loukkaantui American Airlinesin lennolla 1619 Dallasista San Antonioon, kun McDonnell Douglas MD-82 -koneella operoitu lento joutui turbulensseihin. Kone laskeutui myöhemmin turvallisesti San Antonioon.
*'''Grímsvötnin tulivuorenpurkaus''' taukosi Islannissa. Tuhkapilven vuoksi ainakin 900 lentoa 90 000 peruttiin Euroopassa.

;28. toukokuuta
*Delta Air Linesin McDonnell Douglas MD-88 (N941DL) evakuoitiin Atlantan kansainvälisellä lentoasemalla heti laskeutumisen jälkeen oikeanpuoleisen laskutelineen renkaan räjähdettyä ja sytyttyä ilmiliekkeihin. Koneessa oli tapahtumahetkellä 43 matkustajaa ja viisihenkinen miehistö. Evakuointi suoritettiin vasemmanpuoleisten hätäpoistumisteiden kautta, koska koneen perään sijoitettu hätäpoistumistie ei toiminut suunnitellulla tavalla. Neljän ihmimisen kerrottiin loukkaantuneen.

### Kesäkuu
;20. kesäkuuta
*RusAirin Tupolev Tu-134A (RA-65691) tuhoutui '''lento-onnettomuudessa''' Petroskoin lentoaseman lähettyvillä Venäjällä vaatien 44 kuolonuhria. Seitsemän matkustajaa ja yksi lentoemäntä selvisivät maahansyöksystä elossa.

### Heinäkuu
;8. heinäkuuta
*74 ihmistä sai surmansa Hewa Bora Airwaysin lennolla 952 Kongon demokraattisessa tasavallassa, kun Boeing 727-030 -tyyppinen matkustajakone '''tuhoutui laskeutuessaan'''. Onnettomuudesta selvisi 44 koneessa ollutta.

;11. heinäkuuta
*Useita ihmisiä sai surmansa lento-onnettomuudessa Venäjällä, kun Angara Airlinesin operoima Tomskavian '''lento 5007''' teki pakkolaskun Ob-jokeen lähellä Medvedevon kaupunkia. Pakkolaskun syynä oli toisen moottorin syttyminen tuleen.

;20. heinäkuuta
*American Airlines julkisti 460 uuden lentokoneen tilauksen. Kaikkien aikojen lentokonekaupoiksi luonnehdittu tilaus sisältää 260 konetta Airbusilta ja 200 konetta Boeingilta. Tilauksen kokonaishinnaksi muodostui noin 38,5 miljardia dollaria.

;26. heinäkuuta
*Marokon kuninkaallisten ilmavoimien Lockheed C-130 Hercules -tyyppinen lentokone (CNA-OQ) '''tuhoutui lento-onnettomuudessa''' lähellä Guelmimia. Turmassa sai surmansa 80 ihmistä.

## Perustettuja lentoyhtöitä
*Djibouti Air
*First Nation Airways
*Groninger Luchtvaart Maatschappij
*Hamburg Airways
*North Cyprus Airlines
*Sénégal Airlines*Sky Regional Airlines
*TonleSap Airlines

## Lakkautettuja lentoyhtöitä
*2nd Sverdlovsk Air Enterprise
*Gomelavia
*Indian
*Lotus Air
*Mandala Airlines
*Moscow Airlines
*Sun d'Or International Airlines
*Transavia Denmark
*Vildanden
*Wataniya Airways

## Lähteet

## Aiheesta muualla